section_heading: Nakon Prvog svjetskog rata
paragraph_text: mini|250px|Domobranska postrojba polaže prisegu [[Narodno vijeće SHS|Narodnom vijeću SHS pred hrvatskom zastavom, Zagreb, studeni 1918.]] mini|250px|[[Prosinačke žrtve 5. prosinca 1918.|Prosvjedi 5. prosinca 1918. godine]] Neposredno prije proglašenja Države Slovenaca, Hrvata i Srba vodstvo Narodnog vijeća je prišlo pregovorima s dvojicom, u tom trenutku najviših austrougarskih časnika u Hrvatskoj, podmaršalom Mihovilom Mihaljevićem (zapovjednikom domobranstva) i generalom Lukom Šnjarićem (zapovjednikom XIII. korpusa). Oni su podnijeli izvješće kralju Karlu I. koji im je i dao otpuštenje iz vojske uz slobodu djelovanja, nakon čega su prišli vojsci nove države. 29. listopada vojnicima su uputili proglas kojim su, miješajući osjećaje domoljublja, isticanjem političke snage i obećanjima egzistencijalne sigurnosti pokušali privući vojnike u krilo Države SHS. Međutim, vlada Narodnog vijeća nije mogla računati na previše vojnika.